Renatas Požėla

Renatas Požėla (g. 1974 m. vasario 27 d. Šiauliuose) – Lietuvos teisininkas.

 Biografija 
2001 m. baigė Lietuvos policijos akademiją, o 2007 m. – Mykolo Romerio universitetą.

1993–1998 m. Šiaulių miesto vyriausiojo policijos komisariato viešosios policijos patrulinės tarnybos mobiliosios kuopos policininkas, vėliau kriminalinės policijos Turtinių nusikaltimų tyrimo skyriaus Kvotos poskyrio jaunesnysis inspektorius, inspektorius. 1998–2003 m. Šiaulių miesto vyriausiojo policijos komisariato uniformuotosios policijos kelių policijos techninės inspekcijos vyresnysis inspektorius, vėliau kelių policijos komisaras inspektorius, Eismo priežiūros skyriaus komisaras. 2003–2004 m. Šiaulių rajono policijos komisariato Organizacinio poskyrio vyresnysis inspektorius, vėliau šio poskyrio viršininkas. 2004–2005 m. Šiaulių rajono policijos komisariato viešosios policijos Viešosios tvarkos skyriaus Eismo priežiūros poskyrio viršininkas.

2005–2008 m. Lietuvos policijos eskortavimo rinktinės Tarnybos organizavimo skyriaus viršininkas. 2008 m. Lietuvos policijos eismo priežiūros tarnybos viršininko pavaduotojas, 2008–2011 m. Policijos departamento prie Vidaus reikalų ministerijos Viešosios policijos valdybos viršininkas. 2011–2015 m. policijos generalinio komisaro pavaduotojas.2011 m. Generaliniu policijos komisaro pavaduotoju paskirtas R.Požėla. Delfi.lt

2015–2019 m. Valstybės sienos apsaugos tarnybos vadas. 2015 m. rugsėjo mėn. suteiktas vidaus tarnybos generolo laipsnis.

2019–2024 m. policijos generalinis komisaras.

Nuo 2024 m. Priešgaisrinės apsaugos ir gelbėjimo departamento prie Vidaus reikalų ministerijos direktorius.Vyriausybė paskyrė Požėlą PAGD direktoriumi... LRT.lt. 2024-10-23.

 Šaltiniai  

Kategorija:Lietuvos policijos komisarai
Kategorija:Lietuvos teisininkai
Kategorija:Lietuvos vidaus tarnybos generolai